Brachyta

Brachyta er en slekt av biller som tilhører gruppen blomsterbukker i familien trebukker (Cerambycidae). Larvene lever under barken på døde trær.


== Utseende ==
Middelsstore (10-20 millimeter), noe brede, svarte trebukker, dekkvingene gjerne mer eller gulaktige. Hodet og pronotum er mye smalere enn dekkvingene, som har markerte, utstående "skuldre". Antennene er tynne, omtrent halvparten så lange som kroppen. Pronotum er mer eller mindre trapesformet, litt lengre enn bredt, med en butt tann midt på hver sidekant. Dekkvingene er vanligvis litt avsmalnende bakover, bredest ved "skuldrene". Beina er forholdsvis lange og slanke.


== Levevis ==
De fleste av artene har larver som utvikler seg under barken på nylig døde trær. Fordi utviklingstiden gjerne er forholdsvis kort kan de også gjøre seg nytte av nyfelt tømmer. De voksne billene er livlige dyr som løper raskt og gjerne flyr i solskinn om våren. De besøker av og til blomster. Når billene blir forstyrret, strekker de forkroppen skrått oppover, de kan da virke nesten aggressive, men er helt harmløse for mennesker.


== Utbredelse ==
Slekten er utbredt i den palearktiske sone, i Nord-Amerika kjennes det bare én art fra Wyoming.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien blomsterbukker, Lepturinae Latreille, 1802  – 120 arter i Europa
Stammen Rhagiini Kirby, 1837
Slekten Brachyta Fairmaire, 1864
Underslekten Brachyta (i snever forstand)
Brachyta amurensis (Kraatz, 1879)
Brachyta borni (Ganglbauer, 1903)
Brachyta danilevskyii Tshernyshev & Dubatolov, 2005
Brachyta interrogationis (Linnaeus, 1758)
Brachyta lanhami (Lewis, 1976)
Brachyta punctata (Faldermann, 1833)
Brachyta sachalinensis Matsumura, 1911
Underslekten Fasciobrachyta Danilevsky, 2014
Brachyta balcanica (Hampe, 1871)
Brachyta bifasciata (Olivier, 1792)
Brachyta caucasica Rost, 1892
Brachyta delagrangei Pic, 1891
Brachyta petriccionei Rapuzzi, Bologna & Poloni, 2019
Underslekten Variobrachyta Danilevsky, 2014
Brachyta dongbeiensis (Wang, 2003) - nå ført som underart av D. variabilis
Brachyta rosti Pic, 1900
Brachyta striolata (Gebler, 1817) - nå ført som underart av D. variabilis
Brachyta variabilis (Gebler, 1817)


== Kilder ==
Danilevsky, M.L. 2006. Systematic List of Longicorn Beetles (Coleoptera, Cerambycoidea) of Europe. [1]
Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7


== Eksterne lenker ==
(en) Brachyta i Encyclopedia of Life 
(en) Brachyta i Global Biodiversity Information Facility 
(no) Brachyta hos Artsdatabanken 
(sv) Brachyta hos Dyntaxa 
(en) Brachyta hos Fauna Europaea 
(en) Brachyta hos ITIS 
(en) Brachyta hos NCBI 
(en) Kategori:Brachyta – bilder, video eller lyd på Wikimedia Commons 
Brachyta – detaljert informasjon på Wikispecies 
(en) Brachyta – kategori av bilder, video eller lyd på Commons
Katalog med utbredelsesdata, palearktiske arter Arkivert 3. desember 2018 hos Wayback Machine.
Katalog med utbredelsesdata, amerikanske arter Arkivert 30. november 2016 hos Wayback Machine.
bugguide.net - bildedatabase over nordamerikanske insekter
Norges trebukker – med faktaark på de artene som forekommer i Norge.